Mary B. Tolusso
Mary B. Tolusso er en italiensk romanforfatter, digter, oversætter og journalist.
I lighed med de jævnaldrende Massimo Gezzi og Danielle Mencarelli har Tolusso en stærk baggrund som lyriker. I 2022 samlede hun to årtiers digte i Apolide. Den første roman, L’imbalsamatrice udkom i 2009, mens hendes bedst kendte værk, L'esercizio del distacco, er fra 2018 (dansk Distancekunsten, samme år).
Distancekunsten er en kort, nøgtern og samtidig poetisk fortælling om unge menneskers opvækst på en kostskole, hvor de lærer at tugte livet. En af dem, fortælleren Sofia, må senere genkalde sig de "stunder af absolut lykke som man ikke burde overleve."
italiensk litteratur